CELEX: 32017R1440
Language: sl
Date: 2017-08-08 00:00:00
Title: Izvedbena uredba Komisije (EU) 2017/1440 z dne 8. avgusta 2017 o spremembi Izvedbene uredbe (EU) 2016/480 o vzpostavitvi skupnih pravil o medsebojnem povezovanju nacionalnih elektronskih registrov podjetij cestnega prevoza (Besedilo velja za EGP. )

9.8.2017   
            
            
               SL
            
            
               Uradni list Evropske unije
            
            
               L 206/3
            
         IZVEDBENA UREDBA KOMISIJE (EU) 2017/1440
   z dne 8. avgusta 2017
   o spremembi Izvedbene uredbe (EU) 2016/480 o vzpostavitvi skupnih pravil o medsebojnem povezovanju nacionalnih elektronskih registrov podjetij cestnega prevoza
   (Besedilo velja za EGP)
   EVROPSKA KOMISIJA JE —
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1071/2009 Evropskega parlamenta in Sveta z dne 21. oktobra 2009 o skupnih pravilih glede pogojev za opravljanje dejavnosti cestnega prevoznika in o razveljavitvi Direktive Sveta 96/26/ES (1) in zlasti člena 16(5) Uredbe,
   ob upoštevanju naslednjega:
   
               (1)
            
            
               V skladu s členom 16(1) Uredbe (ES) št. 1071/2009 mora vsaka država članica voditi nacionalni elektronski register podjetij cestnega prevoza, katerim je pristojni organ izdal dovoljenje za opravljanje dejavnosti cestnega prevoznika.
            
         
               (2)
            
            
               V skladu s členom 16(5) in (6) Uredbe (ES) št. 1071/2009 morajo biti nacionalni elektronski registri medsebojno povezani do 31. decembra 2012, Komisija pa je pooblaščena za sprejetje skupnih pravil za medsebojno povezovanje.
            
         
               (3)
            
            
               Komisija je sprejela Uredbo (EU) št. 1213/2010 (2), da bi z elektronskim sistemom za izmenjavo sporočil, imenovanim ERRU (Evropski registri podjetij cestnega prevoza), omogočila medsebojno povezovanje nacionalnih elektronskih registrov, kot se zahteva z Uredbo (ES) št. 1071/2009.
            
         
               (4)
            
            
               Uredba (EU) št. 1213/2010 je bila razveljavljena z Izvedbeno uredbo Komisije (EU) 2016/480 (3), s katero naj bi se do 30. januarja 2019 vzpostavila izboljšana različica ERRU.
            
         
               (5)
            
            
               ERRU sestoji iz dveh vzporednih arhitektur za izmenjavo sporočil med državami članicami. Prva temelji na osrednjem vozlišču, ki ga upravlja Komisija. To osrednje vozlišče centralizira podatkovni promet, saj zbira sporočila, ki jih pošljejo države članice, in jih nato posreduje državam članicam, na katere so naslovljena. Razen tega se lahko države članice odločijo, da bodo za neposredno medsebojno izmenjavo sporočil uporabile združljivo komercialno omrežje (s konfiguracijo za neposredno izmenjavo datotek – peer-to-peer), ne da bi ta sporočila prešla osrednje vozlišče.
            
         
               (6)
            
            
               Ker sporočila, ki se izmenjajo neposredno med državami članicami, niso usmerjena skozi osrednje vozlišče, morebitnih sistemskih napak, povezane s temi sporočili, Komisija ne zazna; zato tudi ne more izpolniti svoje vloge glavnega upravitelja ERRU s sprejetjem ustreznega popravnega ukrepa, kar ogroža dobro delovanje celotnega sistema.
            
         
               (7)
            
            
               Konfiguracija za neposredno izmenjavo datotek Komisiji ne omogoča pravočasnega dostopa do informacij o številu in lastnostih izmenjanih sporočil, zato Komisija ne more imeti splošnega vpogleda v uporabo ERRU in tako pridobiti uporabnih informacij za izboljšanje sistema v prihodnje.
            
         
               (8)
            
            
               Zaradi težav, ki jih povzroča konfiguracija za neposredno izmenjavo sporočil, je treba zagotoviti, da se vsa sporočila, izmenjana v okviru ERRU, usmerijo skozi osrednje vozlišče, in možnost takšne konfiguracije izključiti iz področja uporabe Izvedbene uredbe (EU) 2016/480.
            
         
               (9)
            
            
               Poleg tega bi bilo treba sprejeti nekaj manjših dopolnitev in sprememb Izvedbene uredbe (EU) 2016/480, da bo bolj natančno in jasno obravnavala postopek za povezavo z ERRU, potrebne preskuse in posledice neuspešnega opravljanja preskusov, vsebino nekaterih sporočil XML, opredelitev postopka stopnjevanja, ki ga mora država članica upoštevati v primeru sistemskih napak, ter obdobje, za katero se osebni podatki lahko hranijo v dnevnikih osrednjega vozlišča. Izvedbeno uredbo (EU) 2016/480 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so sprejeti v skladu s svetovalnim postopkom iz člena 4 Uredbe (EU) št. 182/2011 Evropskega parlamenta in Sveta (4) —
            
         SPREJELA NASLEDNJO UREDBO:
   Člen 1
   V členu 3 Izvedbene uredbe (EU) 2016/480 se doda naslednji odstavek:
   
      „Povezava države članice z ERRU se šteje za vzpostavljeno po tem, ko so v skladu z navodili in pod nadzorom Komisije uspešno opravljeni preskusi povezovanja, integracije in delovanja. Ti preskusi lahko trajajo največ šest mesecev. Če navedeni preskusi niso opravljeni uspešno, Komisija sprejme ukrepe. Če se navedeni ukrepi izkažejo za nezadostne, lahko Komisija ustavi podporo preskusom, dokler država članica ne dokaže, da je bil na nacionalni ravni narejen zadosten napredek v zvezi s povezovanjem z ERRU.“
   
   Člen 2
   Priloge I, III, VI, VII in VIII k Izvedbeni uredbi (EU) 2016/480 se spremenijo v skladu s Prilogo k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. avgusta 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 300, 14.11.2009, str. 51.
   
      (2)  Uredba Komisije (EU) št. 1213/2010 z dne 16. decembra 2010 o vzpostavitvi skupnih pravil o medsebojnem povezovanju nacionalnih elektronskih registrov podjetij cestnega prevoza (UL L 335, 18.12.2010, str. 21).
   
      (3)  Izvedbena uredba Komisije (EU) 2016/480 z dne 1. aprila 2016 o vzpostavitvi skupnih pravil o medsebojnem povezovanju nacionalnih elektronskih registrov podjetij cestnega prevoza in razveljavitvi Uredbe (EU) št. 1213/2010 (UL L 87, 2.4.2016, str. 4).
   
      (4)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).
   
      PRILOGA
      Priloge I, III, VI, VII in VIII k Izvedbeni Uredbi (EU) 2016/480 se spremenijo, kot sledi:
      
                  (1)
               
               
                  Priloga I se spremeni:
                  
                              (a)
                           
                           
                              točka 1.3 se nadomesti z naslednjim:
                              
                                          „1.3
                                       
                                       
                                          Vsa izmenjana sporočila se usmerijo skozi osrednje vozlišče.“;
                                       
                                    
                        
                              (b)
                           
                           
                              točka 2.2 se nadomesti z naslednjim:
                              
                                          „2.2
                                       
                                       
                                          V osrednjem vozlišču se podatki ne hranijo dalj kot 6 mesecev, razen dnevnikov, statističnih podatkov in podatkov o usmerjanju iz Priloge VII.“;
                                       
                                    
                        
                              (c)
                           
                           
                              točka 2.3 se nadomesti z naslednjim:
                              
                                          „2.3
                                       
                                       
                                          Osrednje vozlišče ne omogoča dostopa do osebnih podatkov, razen pooblaščenim uslužbencem Komisije, kadar je to potrebno za namene spremljanja tehničnega delovanja, vzdrževanja in odpravljanja napak.“;
                                       
                                    
                        
                              (d)
                           
                           
                              točka 2.6 se nadomesti z naslednjim:
                              „2.6   Upravljanje stikov
                              Funkcija upravljanja stikov vsaki državi članici omogoča upravljanje podatkov o stikih za politične, poslovne, operativne in tehnične kategorije iz te države članice, pristojni organ vsake države članice pa je odgovoren za vzdrževanje svojih stikov. Podatke o stikih drugih držav članic je mogoče pregledovati, ne pa tudi urejati.“;
                           
                        
            
                  (2)
               
               
                  Dodatek k Prilogi III se spremeni:
                  
                              (a)
                           
                           
                              v prvi preglednici se vnos „Potek časa“ nadomesti z naslednjim:
                              
                                          „Potek časa
                                       
                                       
                                          To je neobvezen atribut datuma in časa (v formatu UTC). To vrednost nastavi le osrednje vozlišče za posredovane zahtevke in se izračuna na podlagi datuma/časa, ko je osrednje vozlišče prejelo prvotni zahtevek. S tem je država članica prejemnica obveščena o tem, kdaj bo čas za zahtevek potekel. Ta vrednost v prvotnih zahtevkih, poslanih v osrednje vozlišče, in vseh odzivnih sporočilih ni potrebna.
                                       
                                       
                                          Ne“
                                       
                                    
                        
                              (b)
                           
                           
                              v preglednici z naslovom „Odziv na preverjanje ugleda“ se vnos „Številka licence Skupnosti“ nadomesti z naslednjim:
                              
                                          „Številka licence Skupnosti
                                       
                                       
                                          Zaporedna številka licence Skupnosti prevoznega podjetja (polje za vnos prostega alfanumeričnega besedila dolžine od 1 do 20 znakov).
                                       
                                       
                                          Da“
                                       
                                    
                        
                              (c)
                           
                           
                              v preglednici z naslovom „Zahtevek za obvestilo o kršitvi“ se vnos „Številka licence Skupnosti“ nadomesti z naslednjim:
                              
                                          „Številka licence Skupnosti
                                       
                                       
                                          Zaporedna številka overjenega izvoda licence Skupnosti prevoznega podjetja (polje za vnos prostega alfanumeričnega besedila dolžine od 1 do 20 znakov).
                                       
                                       
                                          Da“
                                       
                                    
                        
                              (d)
                           
                           
                              v preglednici z naslovom „Odziv na obvestilo o kršitvi“ se za vnosom „Ime prevoznega podjetja“ vstavijo naslednji vnosi:
                              
                                          „Naslov prevoznega podjetja
                                       
                                       
                                          Naslov prevoznega podjetja (naslov, poštna številka, kraj, država), kot je vpisan v registru.
                                       
                                       
                                          Da
                                       
                                    
                                          Številka licence Skupnosti
                                       
                                       
                                          Zaporedna številka licence Skupnosti prevoznega podjetja, kot je vpisana v registru (polje za vnos prostega alfanumeričnega besedila dolžine od 1 do 20 znakov).
                                       
                                       
                                          Da
                                       
                                    
                                          Status licence Skupnosti
                                       
                                       
                                          Status licence Skupnosti prevoznega podjetja, kot je vpisan v registru.
                                       
                                       
                                          Da
                                       
                                    
                                          Število upravljanih vozil
                                       
                                       
                                          Število upravljanih vozil, kot je vpisano v registru.
                                       
                                       
                                          Da“
                                       
                                    
                        
                              (e)
                           
                           
                              v preglednici z naslovom „Zahtevek za preverjanje licence Skupnosti“ se vnos „Številka licence Skupnosti“ nadomesti z naslednjim:
                              
                                          „Številka licence Skupnosti
                                       
                                       
                                          Zaporedna številka licence Skupnosti, katere podrobnosti se zahtevajo, ali njenega overjenega izvoda (polje za vnos prostega alfanumeričnega besedila dolžine od 1 do 20 znakov).
                                       
                                       
                                          Da“
                                       
                                    
                        
                              (f)
                           
                           
                              preglednica z naslovom „Odziv na preverjanje licence Skupnosti“ se spremeni:
                              
                                          (i)
                                       
                                       
                                          za vnosom „Organ izvornega obvestila“ se vstavita naslednja vnosa:
                                          
                                                      „Oznaka statusa
                                                   
                                                   
                                                      Oznaka statusa odziva (npr. najdeno, ni najdeno, napaka, itd.).
                                                   
                                                   
                                                      Da
                                                   
                                                
                                                      Sporočilo o statusu
                                                   
                                                   
                                                      Obrazložitveni opis statusa (po potrebi).
                                                   
                                                   
                                                      Ne“
                                                   
                                                
                                    
                                          (ii)
                                       
                                       
                                          vnos „Prevozno podjetje“ se nadomesti z naslednjim:
                                          
                                                      „Prevozno podjetje
                                                   
                                                   
                                                      Da, če je najdena oznaka statusa.“
                                                   
                                                
                                    
                                          (iii)
                                       
                                       
                                          vnos „Podatki o licenci Skupnosti“ se nadomesti z naslednjim:
                                          
                                                      „Podatki o licenci Skupnosti
                                                   
                                                   
                                                      Da, če je najdena oznaka statusa.“
                                                   
                                                
                                    
                                          (iv)
                                       
                                       
                                          za vnosom „Podatki o licenci Skupnosti“ se vstavi naslednji vnos:
                                          
                                                      „Organ za izdajo licenc
                                                   
                                                   
                                                      Organ, ki je prevoznemu podjetju izdal licenco Skupnosti.
                                                   
                                                   
                                                      Da“
                                                   
                                                
                                    
                                          (v)
                                       
                                       
                                          vnosa „Številka licence“ in „Status licence“ se nadomestita z naslednjim:
                                          
                                                      „Številka licence
                                                   
                                                   
                                                      Zaporedna številka licence Skupnosti prevoznega podjetja, kot je vpisana v registru (polje za vnos prostega alfanumeričnega besedila dolžine od 1 do 20 znakov).
                                                   
                                                   
                                                      Da
                                                   
                                                
                                                      Status licence
                                                   
                                                   
                                                      Status licence Skupnosti prevoznega podjetja, kot je vpisan v registru.
                                                   
                                                   
                                                      Da“
                                                   
                                                
                                    
                                          (vi)
                                       
                                       
                                          vnosa „Podatki o overjenem izvodu“ in „Številka licence“ se nadomestita z naslednjim:
                                          
                                                      
                                                         „Podatki o overjenem izvodu
                                                      
                                                   
                                                   
                                                      
                                                         Ne
                                                      
                                                   
                                                
                                                      Številka overjenega izvoda
                                                   
                                                   
                                                      Zaporedna številka overjenega izvoda licence Skupnosti prevoznega podjetja, kot je vpisana v registru (polje za vnos prostega alfanumeričnega besedila dolžine od 1 do 20 znakov).
                                                   
                                                   
                                                      Da“
                                                   
                                                
                                    
                                          (vii)
                                       
                                       
                                          vnosi „Status licence“, „Vrsta licence“, „Datum začetka“ in „Datum začasnega odvzema“ se črtajo;
                                       
                                    
                                          (viii)
                                       
                                       
                                          vnos „Datum izteka začasnega odvzema“ se nadomesti z naslednjim:
                                          
                                                      „Datum izteka odvzema
                                                   
                                                   
                                                      Datum, ko se izteče obdobje odvzema overjenega izvoda licence Skupnosti.
                                                   
                                                   
                                                      Ne“
                                                   
                                                
                                    
                        
            
                  (3)
               
               
                  v Prilogi VI se na koncu točke 2.2 doda naslednja poved:
                  „Podrobnosti o postopku stopnjevanja bi se morale na zahtevo sporočiti Komisiji.“;
               
            
                  (4)
               
               
                  Priloga VII se spremeni:
                  
                              (a)
                           
                           
                              točka 2 se nadomesti z naslednjim:
                              
                                          „2.
                                       
                                       
                                          Zaradi zagotavljanja zasebnosti so podatki za statistične namene in za namene usmerjanja anonimni. Podatki o določenem upravljavcu prevoza, prevoznem podjetju, licenci Skupnosti ali spričevalu o strokovni usposobljenosti niso na voljo za statistične namene.“;
                                       
                                    
                        
                              (b)
                           
                           
                              točki 4 in 5 se nadomestita z naslednjim:
                              
                                          „4.
                                       
                                       
                                          Osebni podatki se v dnevnikih ne hranijo dlje kot 6 mesecev od zaključka transakcije. Statistični podatki in podatki o usmerjanju se hranijo nedoločen čas.
                                       
                                    
                                          5.
                                       
                                       
                                          Statistični podatki, ki se uporabljajo za poročanje, lahko med drugim vključujejo naslednje:
                                          
                                                      (a)
                                                   
                                                   
                                                      državo članico vložnico;
                                                   
                                                
                                                      (b)
                                                   
                                                   
                                                      državo članico prejemnico;
                                                   
                                                
                                                      (c)
                                                   
                                                   
                                                      vrsto sporočila;
                                                   
                                                
                                                      (d)
                                                   
                                                   
                                                      oznako statusa odziva;
                                                   
                                                
                                                      (e)
                                                   
                                                   
                                                      datum in čas sporočil;
                                                   
                                                
                                                      (f)
                                                   
                                                   
                                                      odzivni čas.“;
                                                   
                                                
                                    
                        
            
                  (5)
               
               
                  v Prilogi VIII se točka 2.4 nadomesti z naslednjim:
                  
                              „2.4
                           
                           
                              V vseh primerih se zahtevek za obvestilo o kršitvi in odziv na obvestilo o kršitvi potrdi s potrditvijo obvestil o kršitvah.“.